Diari Oficial de la Generalitat Valenciana


Sumari del DOGV 8917, del 01-10-2020 (2020/7704)

RESOLUCIÓ de 3 de març de 2020, de la Subdirecció General de Relacions Laborals, per la qual es disposa el registre i depòsit de l'acord de la comissió negociadora del Conveni Col·lectiu d'Empleats i Empleades de Finques Urbanes de les províncies de València i Castelló per als anys 2018, 2019, 2020, 2021 i 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8917

Data del DOGV
:   01-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7704


Data del document
:   03-03-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 3 de març de 2020, de la Subdirecció General de Relacions Laborals, per la qual es disposa el registre i depòsit de l'acord de la comissió negociadora del Conveni Col·lectiu d'Empleats i Empleades de Finques Urbanes de les províncies de València i Castelló per als anys 2018, 2019, 2020, 2021 i 2022. [2020/7704]  
Vista l'acta de la comissió negociadora del conveni col·lectiu d'empleats de finques urbana de les províncies de València i Castelló per als anys 2018, 2019, 2020, 2021 i 2022, de data 24 de gener de 2020, sobre taules salarials per a l'any 2020, i de conformitat amb el que es disposa en l'article 90, apartats 2 i 3 del Reial decret legislatiu 2/2015, de 23 d'octubre, de l'Estatut dels Treballadors, article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, conforme a les competències transferides segons el Reial decret 4105/82, de 129 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València 3 de març de 2020.- El subdirector general de Relacions Laborals: Rogelio Antonio Navarro Domenichelli.  
  
  
Acta núm. 5 de la comissió paritària del 1r Conveni Col·lectiu d'Empleats i Empleades de Finques Urbanes de les províncies de València i Castelló per als anys 2018, 2019, 2020, 2021 i 2022.  
  
Per CC.OO: Antonio Inarejos Verdejo  
Per UGT: Vicente Martínez Trenco i Encarna Vila Bataller  
Per Intersindical; Marco Antonio Llerena Caridad i José Guerrero Jiménez  
Per Associació de Propietaris i Comunitats de Propietaris de les províncies de València i Castelló: Remedios Villanueva Brotóns, Antonio Ortuño Ricart, Augusto Cambrils Marró i Ignacio Roman Pascual.  
  
València, 24 de gener de 2020, sent les 10.30 hores, reunides de manera extraordinària les persones al marge referenciades en la seua condició de membres de la comissió paritària del 1r conveni col·lectiu d'empleats i empleades de finques urbanes de les províncies de València i Castelló, convocada a aquest efecte per a la confecció de les taules salarials per a l'any 2020, per unanimitat dels presents:  
  
ACORDEN  
  
De conformitat amb l'article 8 del I Conveni Col·lectiu d'Empleats de Finques Urbanes per a les províncies de València i Castelló estableix que el salari base dels grups I i II, per a l'any 2020 s'aplicarà sobre el salari base de 2019, l'IPC corresponent a l'any 2019, més l'1 %, i que una vegada constatat l'IPC si aquest fora inferior al 1,00 %, s'aplicarà el 1,00 % com a valor de l'IPC, atés que s'ha constatat com a IPC real per a l'any 2019 el 0,8 %, que és inferior al 1,00 % previst, és pel que s'aplica un increment sobre el salari base de l'any 2019 del 2,00 %, amb el següent detall:  
  
  
  
Conceptes salarials Euros/mes Article conveni  
Salari base 713,37 Article 8  
Plus transport (només conserges) 65,00 Article 18  
Aigua 38,00 Article 16  
Llum 38,00 Article 16  
Roba de treball 24,00 Article 19  
  
  
El salari base de la categoria del grup I, inclou el dret al gaudi de l'habitatge de la porteria com a retribució en espècie, aquesta retribució es fixa en la quantitat de 71,34 euros mensuals durant les dotze mensualitats per a l'any 2020.  
  
I, sense més assumptes a tractar, es va alçar la sessió a les 11.30 hores del dia dalt indicat.